รัฐบาลไทย-ข่าวทำเนียบรัฐบาล-กรมประมงโชว์นิทรรศการและสัตว์น้ำสวยงามพื้นเมืองของไทย
วันพุธที่ 1 มิถุนายน 2565
กรมประมงโชว์นิทรรศการและสัตว์น้ําสวยงามพื้นเมืองของไทย
กรมประมงโชว์นิทรรศการและสัตว์น้ําสวยงามพื้นเมืองของไทย หวังสร้างจิตสํานึกในการร่วมกันอนุรักษ์สัตว์น้ําพื้นเมืองไม่ให้เกิดการสูญพันธุ์ไปจากแหล่งน้ําธรรมชาติ รักษาระบบนิเวศ และเกิดการใช้ประโยชน์ของทรัพยากรอย่างยั่งยืน
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เป็นประธานเปิดงาน"มหัศจรรย์ปลาสวยงามดินแดนสยามThe Story of Native Ornamental Fish in Thailand 2022"ที่จัดขึ้นระหว่างวันที่1 - 5มิถุนายน2565ณเจริญนครฮอลล์ชั้นMและรัษฎาฮอลล์ชั้น1ไอคอนสยามซึ่งกระทรวงเกษตรและสหกรณ์โดยกรมประมงจัดขึ้นเพื่อเผยแพร่ความรู้แก่ผู้เข้าชมเกี่ยวกับสัตว์น้ําสวยงามพื้นเมืองของไทยและเพื่อให้เกิดจิตสํานึกในการร่วมกันอนุรักษ์สัตว์น้ําพื้นเมืองของไทยไม่ให้เกิดการสูญพันธุ์ไปจากแหล่งน้ําธรรมชาติรักษาระบบนิเวศและเพื่อให้เกิดการใช้ประโยชน์ของทรัพยากรอย่างยั่งยืน
รัฐมนตรีว่าการกระทรวงเกษตรและสหกรณ์กล่าวว่าปัจจุบันสัตว์น้ําในแหล่งน้ํามีปริมาณลดลงเป็นอย่างมากและบางชนิดเกิดการสูญพันธุ์อันเกิดจากหลายสาเหตุอาทิสภาพภูมิประเทศและภูมิอากาศที่เกิดการเปลี่ยนแปลงแหล่งต้นน้ําลําธารถูกทําลายแหล่งน้ําเกิดมลพิษรวมถึงการจับสัตว์น้ําจากธรรมชาติมาจําหน่ายเพื่อเป็นสัตว์น้ําสวยงามซึ่งบางชนิดได้รับความนิยมสูงในตลาดต่างประเทศทําให้ต้องมีการจับและรวบรวมจากธรรมชาติเพื่อส่งออกจําหน่ายไปยังตลาดต่างประเทศการจัดนิทรรศการในครั้งนี้จึงถือเป็นจุดเริ่มต้นของการสร้างจิตสํานึกในการอนุรักษ์สัตว์น้ําพื้นเมืองของไทยให้แก่ประชาชนทั่วไปที่เข้ามารับชมนิทรรศการให้ตระหนักรู้ถึงความสําคัญของสัตว์น้ําพื้นเมืองชนิดต่างๆของไทยที่มีความสําคัญสวยงามและโดดเด่นและมุ่งหวังให้ทุกภาคส่วนได้ร่วมกันอนุรักษ์พันธุ์สัตว์น้ําพื้นเมืองของไทยให้คงอยู่ไปถึงรุ่นลูกรุ่นหลานในอนาคต
อย่างไรก็ตามกระทรวงเกษตรและสหกรณ์ได้มีนโยบายสนับสนุนให้เกษตรกรไทยพัฒนาศักยภาพการผลิตสัตว์น้ําสวยงามที่มีคุณภาพได้รับการรับรองมาตรฐานเพื่อเพิ่มมูลค่าการส่งออกและผลักดันธุรกิจนําไปสู่ผู้ผลิตและผู้ส่งออกสัตว์น้ําสวยงามระดับโลกและปัจจุบันกรมประมงสามารถพัฒนาเทคนิคการเพาะขยายพันธุ์ปลาสวยงามพื้นเมืองของไทยได้เป็นผลสําเร็จและมีนโยบายในการถ่ายทอดเทคโนโลยีดังกล่าวและส่งเสริมให้เกษตรกรได้มีการเพาะเลี้ยงเพื่อการส่งออกไปจําหน่ายยังต่างประเทศลดการจับจากธรรมชาติเป็นการอนุรักษ์ทรัพยากรปลาสวยงามไทยให้ยังคงอยู่และใช้ประโยชน์อย่างยั่งยืนอีกทางหนึ่ง
ทั้งนี้ปลาสวยงามที่ผลิตในประเทศไทยที่ได้รับความนิยมในตลาดต่างประเทศเช่นปลากัดปลาหางนกยูงปลาทองปลาหมอสีปลาปอมปาดัวร์เป็นต้นเป็นปลาที่ได้มาจากการเพาะเลี้ยงของเกษตรกรซึ่งมีมูลค่าการส่งออกปลาสวยงามมากกว่า700ล้านบาท/ปีโดยปลากัดไทยได้รับการประกาศให้เป็นสัตว์น้ําประจําชาติเมื่อวันที่5กุมภาพันธ์2562ซึ่งมีการผลิตเพื่อจําหน่ายในตลาดต่างประเทศปีละไม่น้อยกว่า20ล้านตัวมูลค่าการส่งออกปีละมากกว่า200ล้านบาทและประเทศไทยยังเป็นผู้ส่งออกอันดับ5ของโลกรองมาจากญี่ปุ่นสิงคโปร์สเปนและอินโดนีเซียโดยมีส่วนแบ่งในตลาดโลกร้อยละ7.38
นอกจากนี้ในส่วนของปลาสวยงามพื้นเมืองของไทยนอกจากปลากัดปลาทรงเครื่องปลาลูกผึ้งปลากาแดงปลาหางไหม้ที่เป็นที่รู้จักกันทั่วโลกแล้วยังมีปลาที่ได้รับความนิยมในตลาดต่างประเทศหลายชนิดที่ไม่ได้มาจากการเพาะเลี้ยงแต่ได้จากการจับและรวบรวมจากแหล่งน้ําธรรมชาติแล้วนําส่งขายในตลาดต่างประเทศเช่นปลาก้างพระร่วง(ส่งออกมากกว่า1ล้านตัว/ปีมูลค่า8.7ล้านบาท/ปี)และปลาซิวข้างขวาน(ส่งออกเกือบ1ล้านตัว/ปีมูลค่า3.5ล้านบาท/ปี)ทําให้ในแหล่งน้ําธรรมชาติมีปลาเหล่านี้จํานวนลดลงอย่างรวดเร็วและอยู่ในสถานภาพสุ่มเสี่ยงใกล้สูญพันธุ์อีกด้วย